Amapholisa Athathela Abezitolo Impahla
Osomabhizimusi bakwele South Africa sebekhuthaze uhulumende wabo ukuthi enze isivumelwano lohulumende weZimbabwe sokuvikela amabhizimus
Ekuqhubekeni kwengxabangxoza ezitolo lemafekitale esibangelwe yisingqumo sikahulumende sokwehlisa intengo amapholisa abikwa esezinceda ezintweni ayabe ezithathele osobhizimusi. Kubikwa osobhizimusi abatholakala belezinto eziphaleni zezitolo zabo bethathelwa lezimpahla zisiwe enkambeni zamapholisa lapho azinceda khona. Ababone lokhu kusenzakala kwenye inkamba kobulawayo bathi imota yelinye ipholisa elenombolo ezithi 807 516 j ithutha itshukela kwenye inkamba. Into ezifana lesinkwa, inyama lamafutha okupheka ziqhubeka zilokhu zisilela elizweni. Isikhulumi samapholisa, uChief Superintendent Oliver Mandipaka, utshele iStudio 7 ukuthi limbiko alisiloqiniso. Izolo iziphathamandla zikahulumende zihlangene labosobhizimusi eHarare lapho abethuselwe khona njalo ukuthi bengakhwezi intengo. Uzulu ubonakale ezulazula ezitolo ezingaselalutho. Istudio seven ixoxe lonkosikazi Tracy Ngwenya, isakhamuzi sePumula ngodaba lwentengo. Osomabhizimusi bakwele South Africa abalamabhizimusi eZimbabwe lalabo abahlela ukuyasungula amabhizimusi sebekhuthaze uhulumende wabo ukuthi enze isivumelwano lohulumende wezimbabwe sokuvikela amabhizimusi abo ekuthathweni nguhulumende. UBenedict Nhlapho usipha loludaba eseJohannesburg kwele South Africa